I dag blev det uofficielle DM for handicappede dartspillere afholdt i Nordjylland. Dog uden deltagelse af en eneste nordjysk dartspiller. Men det skal der laves om på, og derfor har ParaDart Danmark valgt at ligge arrangementet i det nordjyske for på den måde at øge interessen for sporten. En af dem, der deltog i DM var Jesper Andersen. Han rejser 200 dage om året i hele verden for at spille paradart. Han er iblandt de fem bedste i verden, og dermed også storfavorit til at løbe med DM-titlen. - Nogle af os rejer meget ud og spiller i udlandet, hvor paradart er meget større end herhjemme, siger Jesper Andersen. Dartligaen er for fysisk handicappede, og i dag var det altså en hal i Thorup Strand, der lagde skiver til arrangementet.

Opsummering:
ParaDart Danmark afholdte i dag DM i Thorup Strand for at lokke nordjyder på banen. Der er nemlig ingen nordjyder i dartligaen for fysisk handicappede.